text: Livsfarligt kvæstet under flugt fra politiet
  12 juli 2011 kl. 07.49
  En knallertkører i Sønderborg blev livsfarligt kvæstet, da han mandag aften forsøgte at stikke af fra politiet.
  En politipatrulje forsøgte stoppe manden for at gøre opmærksom på, at han kørte uden styrthjelm, men han ønskede ikke at stoppe.
  i krydset Sankt Jørgens Gade og Jernbanegade respekterede han ikke sin vigepligt og kørte ind i en personbil.
  Politipatruljen kørte et godt stykke bag knallertkøreren, da ulykken skete.
  Han blev kørt til Diakonisse Hospitalet i Flensborg for at blive behandlet.
  Statsadvokaten er orienteret om sagen, da politiet er indblandet i ulykken.
  Ulykken skete mandag aften klokken 20.43.
  